paragraph_text: Film je temeljen na Ralstonovim memoarima Between a Rock and a Hard Place. Uz Boylea scenarij je napisao Simon Beaufoy, a film su producirali još i Christian Colson i John Smithson. Glazbu za film skladao je A. R. Rahman. Beaufoy, Colson i Rahman su surađivali na Boyleovom prethodnom filmu – Milijunaš s ulice. Film 127 sati odlično je prihvaćen od strane kritike i publike. Bio je nominiran u šest kategorija za prestižnu filmsku nagradu Oscar, među ostalima za najbolji film, redatelja i glavnog glumca.